Pruverbie napulitane - Wikipedia

# Pruverbie napulitane

### Da Wikipedia.

## [càgna] A

- 'A femmena bona si è tentata e resta onesta… nun è stata bona tentata…
- ‘A gallina fa ll’uòvo e a ‘o vallo ll’abbrùcia ‘o culo.
- All' altare sgarrupàto nun s'appìcciano cannèle.
- A' primma 'ntratùra, guardàteve 'e ssacche.
- A ausà 'o quarto fàuze, nun se jenche maje 'a mesùra.
- Abbesògna fa 'o pìreto pe' quanno è gruosso 'o culo.
- Abbòffete, dicette 'o puorco, ca 'o pantàno è chino.
- Abbrìle, còrcate ambrèssa e sùsete matìna.
- Abbrile, doce è 'o ddurmì. l'aucièlle a cantà e l'àrbere a sciurìre.
- 'A bella 'e ciglia, tutte 'a vonno e nisciùno s''a piglia.
- A' bella figliola nun manca 'o 'nnammuràto.
- 'A bella dinte 'a chiàzza, dinte 'a casa è sempe sciàzza.
- 'A bella se pretene e 'a brutta s'ammarita
- 'A bona mercanzìa trova ambrèssa a gghì pe' 'n'àutra via.
- 'A bona parola mògne, 'a trista pògne.
- 'A brìscola se jòca cu' 'e sorde.
- A buono 'ntennitòre, poche parole.
- 'A buscìa tene 'e gamme corte.
- 'A bucìa tene 'e pière.
- 'A cajòla, pure 'nduràta, è sempe nu carcere pe' l'aucièllo.
- Acàla l'uòcchie 'nterra e abbàda a 'e fuòsse.
- 'A cammìsa d' 'o curto nun và a nisciùno.
- 'A campana dice dòngo e dàmme.
- 'A campàna se cunòsce da 'o ssunà, l'ommo da 'o pparlà'.
- 'A capa ca nun fa perùcchie, è capa 'e fenucchio.
- 'A capa 'e sotto, fa perdere 'a capa a' capa 'e coppa.
- 'A carciòffola se monna a na foglia a' vota.
- A carne 'e lupo, diènte 'e cane.
- 'A carne è scesa e, 'o purmòne è sagliùto.
- 'A carne fa carne e 'o vino fa sango.
- 'A carne se jètta e 'e cane s'arràggiano.
- A Carnevale ogne pazzìa vale.
- A caròcchie a caròcchie, Pulecenella accedètte 'a muglièra.
- 'A casa cu ddoje porte, 'o diàvulo s''a porta.
- A' casa d''o ferràro, 'o spito è de lignàmme.
- A' casa d''o jucatòre, nun c'è àutro ca dulore.
- A' casa d''o mièdeco e d' ' o pagliette, trase e aspiètte.
- A' casa d''o 'mpiso, nun se parla 'e corda.
- A' casa d''o pezzente, nun màncano tòzzole.
- A' cavallo 'e razza nun serve scurriàto.
- A cavallo rialàto nun se guarda mmòcca.
- Accide cchiù 'a lengua ca 'a spata.
- Accussì comme vaje, accussì si tenuto.
- Accussì va 'o munno, chi nata e chi va 'nfunno.
- 'A cepòlla manco 'e cane l'addòrano.
- 'A cera se strùje e, 'a prucessione nun cammina.
- 'A cervèlla 'e ll'ommo è na sfoglia 'e cepolle.
- A chiagnere 'o muorto, so' lacreme perze.
- A chi dice 'e fatte 'e l'autre, nun ce dìcere 'e tuoje.
- A chi le fete ancòra 'a vocca 'e latte, s'alleccàsse sulo 'o piatto.
- A chillu santo ca nun fa bene, nun cercà niente, nè quanno va, nè quanno vene.
- A chillu santo ca nun fa miràcule, nun appiccià cannèle.
- A chi me dà 'o pane, a chillo chiammo papà.
- A chi nun fa perete, nun le guardà 'o culo.
- A chi nun tene figlie, nun ghì nè pe' denare, nè pe' cunsiglie.
- A chi nun piace 'a carne annecchia, se magna chella 'e voje ca è cchiù tosta.
- A chi 'o Pataterno ha dato 'e juorne, nisciuno 'e ppò levà.
- A chi pazzèa cu 'o ciuccio, nun le mancano càucie.
- A chi se fa puntone 'o cane 'o piscia 'ncuollo.
- A chi te dice ca te vò bene cchiù 'e mamma e tata, nun 'o crèrere.
- 'A chi te parla e nun te tene mente, aspettate antrasatta 'o tradimento.
- A chi troppo prumette, nun credere troppo.
- A chi troppo s'acala, 'o culo se vede.
- 'A cicala canta, canta e po' schiatta.
- A cinquantanne ogni ghiuorne nu malanno.
- 'A ciuccevèttola, biàto addò se posa e male addò canta.
- 'A collera è fatta a cuoppo, a chi s' 'a piglia, se chiatta 'ncuorpo.
- 'A corta è bona p' 'o marito, 'a longa pe' cogliere 'e ffiche.
- Aqua a' fraveca e vino o' fravecatore.
- Acqua a' pippa e 'a sarda è secca.
- Accussì comme vaje, accussì sì tenùto.
- Accussì va 'o munno, chi nata e chi va a funno.
- 'A cunferenzia è padrona d''a mala crianza.
- 'A femmena è comme 'a jatta, scippa pure quanno l'accarìzze.
- A frevàro 'o purpo tene 'a freva.
- 'A gente ca parla assaje, è sempe chella ca nun tene niente 'a dìcere.
- 'A jatta pe' ghì 'e pressa facette 'e figlie cecate.
- 'A lengua nun tene uòsso ma, rompe l'osse.
- A ll'amice e a''e pariènte, nun nce vènnere e nun accattà niente.
- A lo ffriere siénte l'addore! A lu cunto siénte 'o chianto!
- 'A mamme de scième è sempe incinta.
- 'A meglia parola è chella ca nun se dice.
- 'A meglia vita è cchella de vaccare. Pecché, tutta 'a jurnata, manejano zizze e denare
- 'A morte nun tene crianza.
- 'A mugliera 'e ll'ate, è sempe cchiù bella.
- A nu buono cavallo, nun le manca 'a sella.
- 'A raggiona è de' fesse.
- 'A robba bella se fa avvedè.
- 'A vacca pe' nun movere 'a coda se facette magnà 'o culo de mosche.
- 'A vicchiaia è na brutta bestia.
- 'A vita è comme 'a scala d''o vallenàro: è corta e chiena 'e merda.
- 'A coppa San Telmo, pesca 'o purpo a mmare.
- Ammèsurate 'a palla!
- Amico ca viene all'estero, ljevete 'o cappiello!
- Attacca u ciuccio addò vole u padrone

## [càgna] B

- Bone parole e triste fatte 'ngannane li sapie e li pazzi.
- Buono p'apparà 'o mastrillo.

## [càgna] C

- Ccà sotto pure ce chiove.
- Ccà nisciune è fesse!
- Ce ponno cchiù l'uòcchie ca 'e scuppettàte.
- Chiamma mamma e pate a chi te dà a mangià.
- Chi ate nun ave, cu 'a mugliera se cocca.
- Chi bella vo' parè, pene e guaie adda patè.
- Chi fraveca e sfraveca nun perde mai tiempo.
- Chi ha avuto, ha avuto, chi ha dato, ha dato.
- Chi chiagne, fotte a chi ride.
- Chi lassa 'a via vecchia p''a nova, sape chello ca lasse e nun sape chello ca trova.
- Chi nasce quadro nun pô murì tunno.
- Chi nun sta' a sentere mamm' e pat' va' a murì addò nunn'è nat.
- Chi sparte ave 'a meglia parte.
- Chi troppo sturiàje, priesto priesto s'atterràje.
- Chi tene mala a capa tene buono o pere.
- Chi vò, va; chi nun vò, manna.
- Chi fatica magna chi nun fatica magna e beve.
- Chi aiza 'o scuoglio e chi se fotte a maruzzella.
- Cavallo 'e calesse, bbona giuventù e mala vecchiaia.
- Chi nun sape fà 'o scarparo nun sfuculiasse 'e semmenzelle.
- Chi va pe chisti mare, chisti pisce piglia.
- Cummannà è meglio ca' fottere
- Cuofeno saglie e cuofeno scenne.
- Chi sputa 'ncielo 'ncapo le cade.
- Cunsiglio 'e vorpe, rammaggio 'e galline.
- Comme è bella a pulizia, ricett' chill' ca purtava a mutand o cuntrario.
- Chi va pe chisti mare, chisti pisce piglia.

## [càgna] D

- Datte da fà, 'a jurnata è nu muorzo.
- Dicette 'a vipera vicino a 'o voje:” pure si' m'accide, sempe curnuto rieste|”
- Dicette 'o pappice vicino 'a noce : "damme 'o tiempo ca te spertose".
- Dduje sorde 'o mesurièllo e chillo amico dorme ancora.
- Dicette 'o puorco all'aseno: tenimmece pulite!
- Dicette 'a mosca appusata 'nfronte o voje: aramm!
- Dicette 'o cacciatore n'faccia 'a quaglia: cchiù aiavete vaje, cchiù 'o butt piglie!

## [càgna] E

- 'E cchiù fesse songo sempe 'e primme a parlà. Ascuta 'o pruvverbio
- 'E ciuccie s'appìccecheno e 'e varrìle se scàssano.
- 'E denare so''a voce 'e l'ommo.
- 'E figlie so' piezze 'e core. Ascuta 'o pruvverbio
- E' gghiùte a fernì 'a carne 'a sotto 'e maccarùne 'a coppa.
- E' meglio 'o cazone rutto n'culo c'o culo rutto n'do cazone.
- 'E sciabbule stanno appese e 'e fodere cumbattono.
- 'E pirete re' prievete addorene e 'ncienz.

## [càgna] F

- Fa bene e scuòrdate, fa male e piènzace.
- Fa ll'arte ca saje, ca si nun t'arrecchisce camparraje.
- Femmene curtulèlle, diavulo, pigliatèlle.
- Femmene, ciùccie e crape, tèneno 'a stessa capa.
- Femmene oneste una nce ne steva e addeventàje Madonna!
- Frije 'e pisce e guarda 'a jatta.
- Fà comme a jatta: chiagne e fotte.
- Fà zite e murticielle e battesime bunarielle.
- Fà 'nu sizia-sizia.

## [càgna] G

gioacchino mettet a legge e gioacchino murette acciso (riferito a Murat, impiccato in virtù di un legge da lui promossa)

## [càgna] H

- Haje voglia 'e mèttere rrumm, 'o strunz' nun addevènta babbà.

## [càgna] I

- Ivi piro e non menavi pere e mò si santo e vuò fà miracoli?

## [càgna] L

- L'acqua è poca e 'a papera nun galleggia.
- L'uommene ca parola, e 'o voje cu 'e corne.
- L'asteco chiove e 'a fenesta scorre.
- Ll'amico è comme a 'o 'mbrello: quanne chiove nun 'o truove maje.
- Ll'amico te fa 'o culo quanne nu viche.

## [càgna] M

- Mazza e panèlla fanno 'e figlie belle, panèlla senza mazza fanno 'e figlie pazze.
- Me pare ‘o ciùccio ‘e fechèlla, trentaseie chiàje e pure ‘a cora fràceta.
- Meglio capa d'alice ca coda 'e sturione.
- Mmasciatore nun pava pena.

## [càgna] N

- Nisciunio è nato mparato.
- 'Nu buonu marito fa na bona mugliera.
- Nun schiara maie juorn' Afravola.
- Nun se fa niente pe' senza niente.
- Nisciuna nova, bbona nova.
- Nce vonno 'e quatte laste e 'o lamparulo.

## [càgna] O

- Ogge nfiura, dimane nsebburtura.
- Ogne scarrafòne è bello 'a mamma soja.
- 'O barbiere te fa bello, 'o vine te fa guappo e 'a femmena te fa fesso.
- 'O cazz s'adderizz cu nu pare e zizze
- 'O purpo se coce dinte all'acqua soja
- ‘O geluso more curnuto.
- Ogne bella scarpa addeventa scarpòne.
- ‘O pazzo fa ‘a festa e ‘o savio s’ ‘a gode.
- ‘O pesce fete d’ ‘ a capa..
- ‘O pesce gruosso se magna ‘o peccerillo.
- 'O voje chiamma curnuto a 'o ciucce.
- 'O peggio surdo è chillo ca nun vo' sèntere.
- 'O sanghe nun po' maje addiventà acqua.
- 'O pullecino pizzeca 'ncul 'a voccola.
- 'O sazio nun crede 'o diuno
- Ogne buc è pertus e ogne pertus va chius!
- 'O capiton' é megl' ro' pesce
- 'O figlio surdo solo 'a mamma o'ntenne
- 'O figlio muto 'o 'ntenne 'a mamma
- 'O cumpare "Giusto", murette!

## [càgna] P

- Pare 'a nave 'e Franceschièllo: a ppoppa cumbattèveno e a pprora nun 'o ssapèveno.
- Parlanno d’ ‘o diavulo, spontano ‘e ccorne.
- Pe' golio e' lardo vasa 'nculo a 'o puorco.
- Pe' nu pil e fess, s'addeventa fessi!
- Pe’ pavà e murì, nce stà sempe tiempo.
- Pigliate 'a jurnata bona quanno te vene, ca 'a malamente nun manca maje.
- Pure 'e pullece teneno 'a tosse.

## [càgna] Q

- Quanno 'a femmena bona è tentata e resta onesta, significa ca nun è stata bona tentata...
- Quanno ‘o peducchio saglie ‘ngloria, perde ‘a scienza e ‘a memoria.
- Quanno 'o Signore nzerra na porta, aràpe nu purtòne.
- Quanno si chiuòve statte, quanno si martièllo vatte.
- Quanno si’ ncùnia, statte, quanne si’ martiello, vatte.
- Quanno bbuono bbuono, chiù nera d'à mezanotte nun pò venì.
- Quanno quacche amico te vene a truvà, quacche cazzo le mancarrà.

## [càgna] R

- Ricètte 'o puorco:" mantenimmece pulite".
- Ricètte 'o pàppece vicino 'a noce: «damme tiempe ca te spertòse».
- Ricètte 'o scarrafone: «Pure ca chiove nchiostr' cchiù nnir' e accussì nun pozz' stà».
- Rocco fatica e Perzechella magna.

## [càgna] S

- Se dice ‘o peccato, ma no ‘o peccatore.
- Se pigliano cchiù mmosche cu na goccia ‘e mele, ca cu na votta acìto.
- Senza renàre nun se càntano messe.
- Senza 'e fesse 'e deritte nun camparrìano.
- Si 'o mpriesteto fusse buono, agnuno mprestarria 'a mugliera.
- Si tu scappe 'a chesti botte, feste 'ncielo nun ne vide cchiù.
- Sparte ricchezza e addiventa puvertà.
- Stipa ca truove.
- Strummolo a tiriteppola e funicella corta.
- Santu Mangione nascette primma 'e Cristo.
- Seccia ca nun mena è signo c'ha menato.
- Statte bbuono a 'e sante: è zumpata 'a vacca 'ncuollo a 'o vojo!
- Sciorta e mole spontano 'na vota sola.
- Simm' uommini o caporali?

## [càgna] T

- Tre so’ ‘e putente, ‘o rre, ‘o Papa e chi nun tene niente.
- Trova cchiù ambressa ‘a femmena ‘a scusa, ca ‘o sòrece ‘o pertùso.
- Tutto ‘o lassato è perduto.
- Tengo 'e lapis a quadrigliè ca m'abballano pe' capa.

## [càgna] U

- 'Na mamma è bbona pè ciente figlie! Ciente figlie nun so' ' bbuone pè na mamma.
- 'Na mamma fa magnà ciente figlie, ma ciente figlie nun fanne magnà 'a na mamma.

## [càgna] V

- Vatte ‘o fierro quanno è cavero.
- Vide Napule e po' muore!
- Pe' vede' tutta l'Italia vide Napule e po' murì!
- Vide o mare quant è bello e poje spirte o sentimento

## [càgna] Z

- Zitto chi sape 'o juoco!

Estratto da "http://nap.wikipedia.org../../../p/r/u/Pruverbie_napulitane.html"

Categorie: 'O nnapulitano | Pruverbie

##### Views

- Articulo
- Chiàcchiera
- Verzione 'e mmo

##### Truova